Jevgenijus Prigožinas

Jevgenijus Viktorovičius Prigožinas (, 1961 m. birželio 1 d. – 2023 m. rugpjūčio 23 d.) – Rusijos verslininkas, karo vadas.iš angl. warlord Vadovavo samdinių „Vagnerio“ grupuotei.Įtampa Rusijoje. Rusijos saugumo pajėgos aptvėrė „Wagner“ centrą Sankt Peterburge, „Wagner" skelbia perėmusi Rusijos karinių objektų Voronežo mieste kontrolęWagner group heading for Moscow – UK Ministry of DefenceUkraine-Russia war live: Wagner boss claims his troops shot down Russian helicopter

Tapo pirmuoju maišto organizatoriumi XXI amžiaus Rusijoje, kai 2023 metų birželio 23 dieną apkaltino Rusijos kariuomenę atakavus jo dalinius ir dėl to pradėjo 2023 m. Vagnerio grupuotės maištą prieš Rusijos kariuomenę. Po nesėkmingo maišto išskrido į Minską.Telegram: Contact @Russiaanews

 Biografija 
Paauglystėje įsitraukė į kriminalinę veiklą. 1981 m. nuteistas kalėti 12 metų už vagystes, sukčiavimą, vaikų įtraukimą į nusikalstamą veiklą. 1990 m. paleistas anksčiau laiko.

Po 1990 m. prekiavo, dalyvavo prekybos centrų, lošimo versle. 1995 m. Sankt Peterburge atidarė pirmąjį restoraną, o 1997 m. – prabangų plaukiojantį restoraną. Jame aptarnaudavo aukščiausio rango svečius (Vladimirą Putiną, Žaką Širaką, Džordžą Bušą ir kt.).MacFarquhar, Neil (16 February 2018). „Meet Yevgeny Prigozhin, the Russian Oligarch Indicted in U.S. Election Interference“. The New York Times Vėliau padedant valdžiai plėtė savo verslą – įsteigė restoranų tinklą, vykdė vaikų, kariuomenės maitinimo užsakymus, rengė prabangias vaišes Kremliuje. Praturtėjo, kaltintas korupcija, nekokybiško maisto tiekimu.„Kremlin-Linked Businessman Prigozhin Vows to Ruin Navalny“. The Moscow Times. 

2014 m. įsteigė „Vagnerio“ grupuotę. Ji veiklą pradėjo per Krymo aneksiją, vėliau veikė Sirijoje, Afrikoje ir kitur. 2022 m. grupuotė prisidėjo prie Ukrainos užpuolimo, ypač Bachmuto užėmimo.

2022 m. birželį Prigožinui suteiktas Rusijos didvyrio ordinas „Auksinė žvaigždė“.

2022 m. pabaigoje pradėjo aštriai kritikuoti Rusijos kariuomenės vadovybę (ypač gynybos ministrą Sergejų Šoigu) dėl prasto pasiruošimo karui, išteklių stygiaus, menkos mobilizacijos.

2023 m. vasarį Prigožinas pareiškė, kad tai jis įkūręs Interneto tyrimų agentūrą (Rusijos politikai atstovaujantį „trolių fabriką“): „Niekada nebuvau tik Interneto tyrimų agentūros finansuotojas. Aš ją sugalvojau, aš ją sukūriau, man seniai tai pavyko“.

2023 m. birželio 23 d. apkaltinęs Rusijos kariuomenę atakavus jo dalinius, pradėjo 2023 m. Vagnerio grupuotės maištą prieš Rusijos kariuomenę.

2023 m. rugpjūčio 23 d. žuvo lėktuvo katastrofoje Tverės srityje kartu su 10 „Wagner PMC“ komandos personalo, kuomet J. Progožinui priklausęs lėktuvas Embraer Legacy 600 sudužo.Wagner boss Prigozhin killed in plane crash in Russia – BBC News

2023 m. rugpjūčio 29 d. palaidotas per privačią ceremoniją Porochovskojės kapinėse Sankt Peterburge.J.Prigožinas palaidotas per privačią ceremoniją, sako jo spaudos tarnyba 15min.lt

 Šaltiniai 

Kategorija:Rusijos verslininkai
Kategorija:Milijardieriai